OpenLLM-France/wikimedia huggingface dataset:
# Russula pectinatoides

Russula pectinatoides Russulaceae familiako onddo espezie bat da. Ez da jangarria, usain eta zapore desatseginak ditu.
Sinonimoak: Russula consobrina var. pectinatoides, Russula pectinata subsp. pectinatoides, Russula pectinatoides var. pseudoconsobrina.

## Deskribapena

Kapela: 3 eta 8 cm bitarteko diametrokoa, ganbiletik laura, deprimitua edo inbutu itxuran, hauskorra, ertz ildaskatua, arrosa koloreko pikorrez estalia, kanela koloreko orbanekin. Kapelaren azala bereizgarria, lehorra, eguraldi hezean likatsua, zurbila, lasto kolorekoa edo marroi-horixka.
Orriak: Zabal, estuak, hauskorrak, leunak, finak, horixkak eta batzuetan arrexka kolorekoak.
Hanka: 2 eta 7 cm bitarteko garaierakoa, zilindrikoa, gutxi-asko leuna, sarritan leizetsua, barnehutsa, zurixka edo hori zurbila, oinarrian gorrixka.
Haragia: Ez oso tinkoa, zuria (ebakitzean ez da kolorez aldatzen). Usain desatseginekoa (Marokoko gerezia, argizaria, esperma …) eta zaporea apur bat akrea, garratza. Kapelak potasa erreaktiboarekin magenta kolore oso zurbila hartzen du. Espora-jalkina krema kolorekoa.
Etimologia: Latinetik dator Russula hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok. Pectinatoides epitetoa, Russula pectinata delakoaren antzekoa delako du.

## Jangarritasuna

Interes gastronomikorik gabea.

### Nahasketa arriskua

Russula foetens delakoak, zapore are garratzagoa eta desatseginagoa du, sendoagoa da eta oinaren oinarria ez da gorritzen.

## Sasoia eta lekua

Udan eta udazkenean. Bakarka, sakabanatuta edo gregario haz daiteke. Hostozabalen edo koniferoen egurren mikorriza da. Humusa duten lurzoruetan, karedunetan, belartsuak, eguzkitsuak. Oso ohikoa.

### Banaketa eremua

Kanada, Ameriketako Estatu Batuak, Mexiko, Costa Rica, Uruguai, Europa, Errusia, Kanariak, Himalaiako eremua, Txina, Taiwan, Japonia, Hego Korea, Tanzania, Australia, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 118 or. ISBN 84-505-1806-7..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 329 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ Russula pectinatoides: GBIF—the Global Biodiversity Information Facility.

## Kanpo estekak

* Datuak: Q1786823
* Multimedia: Russula pectinatoides / Q1786823
# Russula pelargonia

Russula pelargonia Russulaceae familiako onddo espezie bat da. Ez da jangarria.

## Deskribapena

Kapela: 3 eta 9 cm bitarteko diametrokoa, mamitsua, baina hauskorra, hasieran ganbila, gero laua eta zertxobait deprimitua, nahiko irregularra. Ertz biribildua eta erregularra, ale zaharretan ia ildaskatu gabea. Kapelaren erradioaren erdiraino bereiz daitekeen azala, leuna eta distiratsua, zerbait likatsua eguraldi euritsuan, eguraldi lehorrarekin matea bihurtzen da eta pitzatu egiten da. Kolorea oso aldakorra da: more tonuekin, purpura-morea, gris-morexka, arre-morexka, malba morexka, arre-morexka edo arre-lila antzeko kolorekoa, koloregabeko eremu handiekin eta erdian oliba antzeko kolorearekin.
Orriak: Libreetatik itsatsira, nahiko estu, sabeldunak, elkarren arteko zain garbiekin eta pixka bat urkilatuak, zuriak edo zuri-grisaxkak, arrez zikindu daitezke.
Hanka: 3 et 8 cm bitarteko garaierakoa eta 1 eta 3 cm bitarteko lodierakoa, klabiformea eta mozkotea, oinarrirantz kurbatua, betea, baina laster leizetsua, zuria, iluntzeko joerarekin, eta batzuetan orban horixkekin.
Haragia: Lodia eta gogorra hasieran, gero hauskorra, zuria. Fruta usain garbiarekin eta geranio ñabardurarekin, lehortzean areagotu egiten da eta zapore garratz samarrarekin. Erreaktiboak; guayako: positiboa eta ertaina (G++); sulfato ferroso: izokin kolore indartsua.
Etimologia: Latinetik dator Russula hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok.

## Jangarritasuna

Ez da jangarria.

### Nahasketa arriskua

Russula clariana eta Russula violacea delakoekin nahas daiteke, habitat eta usain bera baitute.

## Sasoia eta lekua

Udazkenean. Batez ere Quercus zuhaitzen azpian, baina baita makalen azpian ere.

### Banaketa eremua

Europa, Kanada, Ameriketako Estatu Batuak, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 72 or. ISBN 84-282-0865-4..
* ↑ (Gaztelaniaz) AVM Asociacion Vallisoletana de Micologia 1986.
* ↑ Russula pelargonia: GBIF—the Global Biodiversity Information Facility.

## Kanpo estekak

* Datuak: Q1368057
* Multimedia: Russula pelargonia / Q1368057
# Russula persicina

Russula persicina Russulaceae familiako onddo espezie bat da. Minegia da sukaldean erabiltzeko.
Sinonimoak: Russula rubicunda, Russula krombholzii var. rubrata.

## Deskribapena

Kapela: 7 eta 12 cm bitarteko diametrokoa, sendoa, gutxi hondoratua erdigunean, laster lautua, azala zimur fin-finekin, gero leuna, eta ia distiratsua, zati batean bereiz daiteke, beheko haragia arrosaz koloreztatuta ikusten utziz. Arrosa-gorri distiratsu kolorekoa; berehala koloregabetzen da, eremu handietan krema tonalitateak hartzeraino.
Orriak: Oso zabalak, nahikoa estu, krema-grisaxka kolorekoak.
Hanka: 6 eta 8 cm bitarteko garaierakoa eta 1 eta 2 cm bitarteko lodierakoa, nahiko sendoa, zuria, gehienetan arrosaz edo arrosa-morez zikindua.
Haragia: Akre samarra, Russula emetica delakoaren usainarekin, hau da, fruta usainarekin, grisaxka samarreko kolorearekin. Erreakzioak: Guayaco: intentsitate ertainekoa (G); sulfato ferroso: arrosa-laranja zikina; fenol: arrea.
Etimologia: Latinetik dator Russula hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok. Persicina epitetoa berriz grekotik dator, muxika, esan nahi duen, "persicon melon" hitzetik. Bere koloreagatik.

## Jangarritasuna

Ez da jangarria.

### Nahasketa arriskua

Russula emetica (urkipean) eta Russula sanguinaria delakoek, antzeko kolorea eta zapore mina dute. Russula lepida, matea da, kolore gorri uniformea du eta gozoa da. Russula luteotacta ukitzean horitu egiten da. Russula aurea delakoaren orriak hori-urre kolorekoak dira. Russula rosea eta Russula aurora, ez dira pikanteak.

## Sasoia eta lekua

Udan eta udazkenaren hasieran. Hostozabalen azpian, baina koniferoen azpian ere bai.

### Banaketa eremua

Europa, Kanada, Ameriketako Estatu Batuak, Maroko, Errusia, Kaukasia, Iran, Txina.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ style="background:#F99;vertical-align:middle;text-align:center;" class="table-no"|Ez Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 74 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 361 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia..
* ↑ (Gaztelaniaz) AVM Asociacion Vallisoletana de Micologia 1986.
* ↑ Russula persicina: GBIF—the Global Biodiversity Information Facility.

## Kanpo estekak

* Datuak: Q2252699
* Multimedia: Russula persicina / Q2252699
# Roger Wolcott Sperry

Roger Wolcott Sperry (Hartford, Connecticut, AEB, 1913ko abuztuaren 20a - Pasadena, Kalifornia, 1994ko apirilaren 17a) estatubatuar neurobiologoa izan zen.

## Biografia

Psikologia-ikasketak egin zituen, Oberlin Collegen, eta zoologiakoak, Chicagoko Unibertsitatean. 1941-1946 bitartean Yerkesko Primateen Biologia Laborategian lan egin zuen, eta Chicagoko Unibertsitatean gero, 1952. urtea arte. Kaliforniako Teknologia Institutuan, psikobiologia eskolak eman zituen, 1954tik 1984ra.
Garrantzi handiko azterketak egin zituen neurobiologiaren alorrean; besteak beste, anfibioetan ikus-kirioa zauri larri baten ondoren nola oneratzen den aztertu zuen, besteak beste. Halaber, goi-mailako animalien burmuinei buruzko lan asko egin zituen. Burmuin-hemisferioen portaera funtzionala aztertu zuen batez ere; eskuineko hemisferioa hizkuntza ez bestelako prozesuetan espezializatu dela ohartu zen, eta ezkerrekoak, berriz, hizkuntza-kodeen prozesatzea arautzen duela. Bere saiakuntzen bidez burmuinak informazio-mota bakoitzerako bide independenteak dituela frogatu zuen.
1981ean Fisiologia eta Medikuntzako Nobel saria jaso zuen, David H. Hubel eta Torsten Wieselekin batera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q232305
* Multimedia: Roger Wolcott Sperry / Q232305
# Roger de Bussy-Rabutin

Roger de Rabutin, Bussyko kondea, Bussy-Rabotin deitua (Epiry, 1618ko apirilaren 13a – Autun, 1693ko apirilaren 9a) frantziar idazlea izan zen.
Borgoinako nobleziako familia batean jaio zen eta Autungo jesuiten eskolan eta Clermonteko ikastetxean ikasi zuen. Hamasei urterekin ikasketak utzi eta armadan sartu zen, eta zenbait kanpaina militarretan parte hartu zuen. 1641ean Richelieuk Bastillera bidali zuen bere eginbeharren zabarkeriagatik.
1640ko hamarkadan Luis II.a Borboi-Condékoarekin borrokatu zuen Katalunian. Hasieran Condérekin bat egin zuen Frondan, baina gero erregearen aldera aldatu zen. Flandesen ere borrokatu zen Turennerekin batera. Hala ere, harrokeria zuen, bere izaera liskartsuak eta abesti difamatorioak konposatzeko ohiturak pertsonaia garrantzitsu askorekin eman zioten izena.
1659an bere jabetzetan giltzapetu behar izan zuen Aste Santuan orgia batean parte hartzeagatik eskandalu bat sortu zuenean. Han idatzi zuen Histoire amoureuse des Gaules ospetsua, gorteko damen azpijokoak kontatzen zituena. Erregea haserretu egin zen eta 1665ean Bastillera bidali zuen. Urtebete baino gehiago eman zuen han, eta, ondoren, beste 27 urtez egon zen bere jabetzetan erbesteratuta. 1665ean Frantses Akademiako kide hautatu zuten. Sevignéko markesaren lehengusua izan zen, eta gutun ugari idatzi zituen harekin.

## Lanak

* Histoire amoureuse des Gaules (1666), suivie des Romans historico-satiriques du xviie siècle, Paris : Jean-Augustin Grangé, 1754.
* Carte géographique de la cour et autres galanteries, Cologne : Pierre Marteau, 1668.
* Mémoires, Paris : J. Anisson, 1696. Édition moderne présentée, établie et annotée par Daniel-Henri Vincent, Le Temps retrouvé, Mercure de France, 2010, (ISBN 978-2-7152-2949-5)
* Lettres de messire Roger de Rabutin, comte de Bussy, Paris : F. Delaulne, 1720.
* Discours à sa famille. Manuscrit [archive] Édition moderne préfacée par Yves Coirault, Précy-sous-Thill : Armançon, 2000, (ISBN 2-84479-015-1).

## Kanpo estekak

* Datuak: Q733246
* Multimedia: Roger de Bussy-Rabutin / Q733246
# Roger de Flor

Roger de Flor, Roger Blum jaioa, (Brindisi, Siziliako Erresuma, 1267 - Hadrianopolis, Bizantzioko Inperioa, 1305eko apirilaren 30a) Kataluniako abenturazalea, jatorriz germaniarra. Rikardo Blum belatz ehiztari germaniarraren semea zen. Tenpluko zaldun baten zerbitzuan hasi zen mutikotan eta gazterik hartu zuen parte kristauen ebakuazio batean, San Joan Akrekoa hirian (1291, Palestina). Tenpluko ordenako maisu nagusiak ordenaren altxor batzuez jabetu zela egotzi eta Genoara jo zuen Roger de Florrek. Hiri hartan bildutako almogavare edo mertzenario kataluniar eta aragoitarren buru jarririk, itsas ohointzan hasi zen Mediterraneoan eta, indarturik, Aragoi, Katalunia eta Sizilia Bietako erregearen onespena jaso zuen. 1303. urtean, Andronikos II.a Bizantzioko enperadorearen zerbitzuan jarri zen turkiarren aurka bere almogavareekin eta, Asia Txikiko eremu handi askoren jabe egin ondoren, bertako zesar titulua jaso zuen enperadorearengandik. Migel IX.ak, Andronikos II.aren semeak, errezeloa hartu zion eta hilarazi zuen, almogavare askorekin batera, oturuntza baten ondoren. Almogavareek mendeku hartu eta izugarrizko triskantza egin zuten Trazian eta Bizantzion ("kataluniar mendekua").

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q436817
* Multimedia: Roger de Flor / Q436817
# Roger de La Fresnaye

Roger de La Fresnaye (Le Mans, 1885eko uztailaren 11 – Grasse, 1925eko azaroaren 27a) frantziar margolari kubista izan zen.
Aristokraten familia batean jaio zen eta Academie Julianen eta Arte Ederren Eskolan ikasi zuen. Maurice Denis eta Paul Sérusierren ikasle ere izan zen Randon Akademian. Estilo sinbolistaren hastapenen ondoren, Munichera joan zen, non espresionisten eragina jaso zuen eta Italiako iparraldean, non kubismoa ezagutu zuen.
1912tik 1914ra Section d'Or artisten taldeko kidea izan zen. Georges Braqueren eta Pablo Picassoren eragin kubista jaso zuen, baina bere lanak egitura apaingarriagoa izan zuen. Frantziako armadan izena eman zuen Lehen Mundu Gerran, baina tuberkulosia hartu zuen eta berrogei urterekin hil zen.

## Iruditegia

* Autoerretratua, ca. 1908-09
* L'Homme barbu assis, circa 1909, Musée d'art moderne de Troyes
* Deux nus dans un paysage, 1910, MNAM, Centre Georges Pompidou, Paris
* Nu debout de face, 1910–11, Musée d'art moderne de Troyes
* Cuirassier, 1912, Musée des Beaux-Arts, Lyon
* Artillery, 1911, Metropolitan Museum of Art, New York
* Jeanne d'Arc, 1912, Musée d'art moderne de Troyes
* The Bathers (Les Baigneuses), 1912, National Gallery of Art, Washington DC.
* La conquete de l'air, 1913, Musée d'art moderne de Troyes
* The Conquest of the Air, 1913, Museum of Modern Art, New York
* Homme assis, 1914, Musée des Beaux-Arts de Rouen
* La table Louis-Philippe, 1922, Musée d'art moderne de Troyes

## Kanpo estekak

* Datuak: Q718882
* Multimedia: Roger-Noël-François de La Fresnaye / Q718882
# Roger de Lauria

Roger de Lauria (katalanez: Roger de Lluria; Lauria, Basilicata, 1245eko urtarrilaren 17a - Valentzia, 1305eko urtarrilaren 19a) Aragoiko eta Siziliako erreinuen zerbitzuan lan egin zuen militarra izan zen, jatorriz italiarra. Itsas gudu garrantzitsuak irabazi zituen frantsesen aurka, 1282ko Siziliar bezperen ondoren.

## Bizitza

Roger de Lauria Kataluniako gortean hezi zuten 1262tik aurrera eta 1283an izendatu zuen Petri III.a Aragoikoak Aragoiko itsas armadako buru, aragoiarrak Siziliaz jabetu ondoren. Frantsesak garaitu zituen Maltan (1283) eta Napoliko badian (1284), eta Katalunian sartu zen Filipe III.aren frantses gudarostea handik itzularazi zuen 1285ean.
1287an Siziliara jo zuen Jakue II.a, bertako erregearen alde, eta Napoliko erregea menderatu zuen urte hartan. 1291n Jakue Aragoiko errege izendatu zuten, eta Roger de Lauria haren anaia Frederikorekin geratu zen Sizilian, Jakue II.arengandik urrun. 1298an, berriro adiskidetu zen Jakue erregearekin eta Frederiko Siziliako erregearen gudarostea menderatu zuen Orlando eta Ponsako guduetan. 1302an, Caltabellotako bakeak eman zion amaiera bi errege horien arteko gerrari eta Valentziako lurretara erretiratu zen Roger de Lauria.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q283466
* Multimedia: Roger of Lauria / Q283466
# Roger Vercel

Roger Vercel, Roger Delphin Auguste Cretin jaiotza (Le Mans, 1894ko urtarrilaren 8a - Dinan, 1957ko otsailaren 26a) frantziar idazlea izan zen. Itsasoak eta itsas bizitzak liluratzen zuten eta bere eleberri askoak gaia jorratzen dute. Lehen Mundu Gerran borrokatu ondoren, Dinanera itzuli zen, non irakasle izan zen. Gerran izandako esperientziak bere eleberri batzuk inspiratu zituen. Horietako batek, Capitaine Conan, Goncourt Saria irabazi zuen 1934an.

## Lanak
### Saiakerak

* Les images dans l'œuvre de Corneille, thèse pour le doctorat ès lettres, A. Olivier, 1927.
* Lexique comparé des métaphores dans le théâtre de Corneille et de Racine, thèse complémentaire pour le doctorat ès-lettres, A. Olivier, 1927.
* Un programme d'éducation générale in Disciplines d'action, Vichy, Paris, Commissariat général à l'éducation générale et aux sports, 1942.

### Eleberriak

* Notre père Trajan, Albin Michel, 1930.
* En Dérive, Albin Michel, 1931.
* Au Large de l'Eden, Albin Michel, 1932.
* Le maître du rêve, Albin Michel, 1933.
* Capitaine Conan, Albin Michel, 1934.
* Remorques, Albin Michel, 1935. Les Bibliophiles de France, 1957
* Léna, Albin Michel, 1936.
* Sous le pied de l'archange, Albin Michel, 1937.
* Jean Villemeur, Albin Michel, 1939.
* La Hourie, Albin Michel, 1942.
* Aurore boréale, Albin Michel, 1947.
* La caravane de Pâques, Albin Michel, 1948. (Frédéric Back-en ilustrazioak)
* La fosse aux vents :
** I.- Ceux de la Galatée, Albin Michel, 1949.
** II.- La peau du Diable, Albin Michel, 1950.
** II.- Atalante, Albin Michel, 1951.
* Visage perdu, Albin Michel, 1953.
* L'Île des revenants, Albin Michel, 1954.
* Été indien, Albin Michel, 1956.
* Datuak: Q3087522
* Multimedia: Roger Vercel / Q3087522
# Roger Walkowiak

Roger Walkowiak (Montluçon, Frantzia, 1927ko martxoaren 2a – 2017ko otsailaren 6a) txirrindularia izan zen, profesionala 1951 eta 1960 artean. Aldi hartan, 11 garaipen lortu zituen.
Bere kirol karrerako lorpenik handiena 1956ko Frantziako Tourra irabazi izana da, inork espero ez zuenean. Bere garaipenaren ondorioz "Walkoren erara irabaztea" edo "Walkowiaken erara irabaztea" esaera sortu zen, oso ezaguna ez den parte hartzaile baten garaipen harrigarria adierazteko erabilia. Tourra irabazi zuen etapa lau batean, ihesaldi batean sartu ondoren, tropelari ordu erditik gorako aldea atera ziolako.

## Kirol lorpenak

1953
* 2. Paris-Nizan
1955
* 2. Dauphine Liberen
1956
* Frantziako Tourra
* Espainiako Vueltako etapa bat
1957
* Espainiako Vueltako etapa bat
1960
* 3. Tour de l'Auden

## Sailkapen orokorra Itzuli Handietan

| Itzuli Handia | 1951 | 1952 | 1953 | 1954 | 1955 | 1956 | 1957 | 1958 |
| Frantziako Tourra | 57. | — | 47. | — | UT | 1. | UT | 75. |
| Espainiako Vuelta | — | — | — | — | — | UT | 15. | — |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Kanpo estekak

* Datuak: Q509655
* Multimedia: Roger Walkowiak / Q509655
# Roger Waters

George Roger Waters (Surrey, 1943ko irailaren 6a) Pink Floyd taldearen sortzaileetako bat da, Syd Barrettek taldea utzi ondoren taldearen konpositore kontzeptual bihurtu zena. Baxu jotzailea izateaz gain, kantari nagusiaren lekua partekatu zuen, eta sintetizadoreekin, loopekin, gitarra elektrikoarekin eta akustikoarekin esperimentatu zuen. Harekin, Pink Floydek mundu mailako arrakasta lortu zuen 1970eko hamarkadan, The Dark Side of the Moon, Wish You Were Here, Animals eta The Wall bere disko kontzeptualei esker. 1985ean taldea utzi zuen, beste taldekideekin zeuden ezberdintasun sortzaile eta legalen ondorioz. 1987an berriro ados jarri eta ia 18 urte igaro ziren taldearekin berriro jotzeko. 2010 inguruan, taldeak 250 milioi disko baino gehiago saldu zituen; 74 milioi album soilik Estatu Batuetan.

## Diskografia

* 1970: Music from The Body
* 1984: The Pros and Cons of Hitch Hiking
* 1986: When the Wind Blows
* 1987: Radio K.A.O.S.
* 1990: The Wall - Live in Berlin
* 1992: Amused to Death
* 2000: In the Flesh – Live
* 2002: Flickering Flame:The Solo Years Volume 1
* 2005: Ça Ira (ekoizlea)
* 2011: The Album Collection
* 2014: Roger Waters: The Wall
* 2017: Is This the Life We Really Want?
* 2019: Roger Waters: Us + Them
* Datuak: Q180861
* Multimedia: Roger Waters / Q180861
# Roger Zelazny

Roger Joeph Zelazny (Euclid, Ohio, 1937ko maiatzaren 13a - Santa Fe, Mexiko Berria, 1995eko ekainaren 14a) estatubatuar idazlea izan zen.
Columbiako Unibertsitatean graduatu ondoren, Gizarte Segurantzan lan egin zuen Clevelanden eta gero Baltimoren, arratsaldeetan zientzia-fikziozko istorioak idazten zituen bitartean. 1969az geroztik, idazten jardun zuen soil-soilik, eta argitaratu gabe argitaratzen hasi zen.
Olerkari eta fantasiazko eta zientzia-fikziozko ipuin eta eleberrien egilea izan zen. Sei aldiz irabazi zuen Nebula Saria eta hirutan Hugo Saria. Egungo edo etorkizuneko munduan kokatutako mitoetako pertsonaiak erabili zituen. Bere lanen beste gai bat hilezkortasuna da, baita jainko bihurtutako pertsonak ere. Lantzen duen beste gai bat absente dagoen aitarena da.

## Lanak
### The Chronicles of Amber

* 1970 Nine Princes in Amber
* 1972 The Guns of Avalon
* 1975 Sign of the Unicorn
* 1976 The Hand of Oberon
* 1978 The Courts of Chaos
* 1985 Trumps of Doom
* 1986 Blood of Amber
* 1987 Sign of Chaos
* 1989 Knight of Shadows
* 1991 Prince of Chaos

### Beste eleberri eta ipuin batzuk

* This Immortal (1966) Hugo Saria, 1966
* The Dream Master (1966)
* Lord of Light Hugo Saria, 1968
* Creatures of Light and Darkness (1969)
* Isle of the Dead (1969)
* Damnation Alley (1969)
* Jack of Shadows (1971)
* Today We Choose Faces (1973)
* To Die in Italbar (1973)
* Doorways in the Sand (1976)
* Bridge of Ashes (1976)
* My Name Is Legion (1976)
* Roadmarks (1979)
* Changeling (1980)
* Madwand (1981)
* The Changing Land (1981)
* Dilvish, the Damned (1982)
* Eye of Cat (1982)
* A Dark Traveling (1987)
* Wizard World (1989)
* Here There Be Dragons (1992)
* Way Up High (1992)
* A Night in the Lonesome October (1993)
* The Dead Man's Brother (2009)

### Poesia

* Poems (1974)
* When Pussywillows Last in the Catyard Bloomed (1980)
* To Spin Is Miracle Cat (1981)
* Hymn to the Sun: An Imitation (1996)
* Collected Stories

## Kanpo estekak

* Datuak: Q295406
# Roger Y. Tsien

Roger Yonchien Tsien (txinera tradizionalez: 錢永健; txinera sinplifikatuz: 钱永健; New York, 1952ko otsailaren 1a - Eugene, Oregon, 2016ko abuztuaren 24a) estatubatuar biokimikaria izan zen, jatorriz txinatarra. San Diegoko Unibertsitateko Kimika eta Biokimika Saileko irakaslea da. 2008an Kimikako Nobel Saria jaso zuen, Osamu Shimomura japoniarrarekin eta Martin Chalfie estatubatuarrarekin batera, proteina berde fluoreszentea aurkitzeagatik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q200470
* Multimedia: Roger Tsien / Q200470
# Rockledge (Pennsylvania)

Rockledge Pennsylvaniako borough bat da. Montgomery konderrian kokatua dago. 2010ean 2.543 biztanle zituen, 0,90 kilometro koadrotan banatuta.

## Ikus, gainera

* Montgomery konderria

## Kanpo estekak

* Datuak: Q1184059
* Multimedia: Rockledge, Pennsylvania / Q1184059